1989. – 1059 ár frá stofnun Alþingis.

112. löggjafarþing. – 208. mál.

Ed.	322. Breytingartillögur

við frv. til l. um breyt. á l. nr. 50/1988, um virðisaukaskatt, með áorðnum breytingum.

Frá meiri hl. fjárhags- og viðskiptanefndar (GuðmÁ, JE, EG, SkA).

1.	Við 1. gr. Á eftir orðinu tónleikum" í d-lið bætast við orðin: íslenskum kvikmyndum.

2.	Við 6. gr.

a.	Orðið sambærilegra" í a-lið falli brott.

b.	Efnismálsliður c-liðar orðist svo: Sala á heitu vatni, rafmagni og olíu til hitunar húsa og laugarvatns.

3.	Við 13. gr. 2. mgr. a-liðar (ný 42. gr.) orðist svo:

Endurgreiða skal byggjendum íbúðarhúsnæðis virðisaukaskatt sem þeir hafa greitt af vinnu manna á byggingarstað. Endurgreiðslan skal gerð á grundvelli framlagðra reikninga, eigi sjaldnar en á þriggja mánaða fresti, og vera verðtryggð miðað við lánskjaravísitölu. Jafnframt skal endurgreiða eigendum íbúðarhúsnæðis virðisaukaskatt sem þeir hafa greitt af vinnu manna við endurbætur þess, enda sé heildarkostnaður a.m.k. 7% af fasteignamati húseignarinnar í ársbyrjun. Fjármálaráðherra setur með reglugerð nánari ákvæði um framkvæmd þessara endurgreiðslna. Á sama hátt skal í reglugerð kveðið á um endurgreiðslu ákveðins hutfalls virðisaukaskatts af verksmiðjuframleiddum íbúðarhúsum.